Eduards Birgfelds
Eduards Ādolfs Heinrihs Birgfelds (vācu: Eduard Adolf Heinrich Birgfeld; dzimis 1887. gada 12. septembrī, miris 1939. gada 7. maijā) bija vācu ārsts un šaha problēmists. Pēc skolas beigšanas Birgfelds studējis medicīnu. Kā štāba ārsts piedalījies 1. pasaules karā. Pēckara gados viņš bijis vispirms virsārsts Kemnicā, bet no 1928. gada Meisenes slimnīcas galvenais ārsts. Miris no leikēmijas nepilnu 52 gadu vecumā.